અહીં ચોંકાવનારી બાબત એ છે કે, બજેટની આવક મુજબનો બીજા નંબરનો હિસ્સો એટલે કે 16થી 18 ટકા જેટલી રકમ સરકાર, જાહેર દેવું કરીને મેળવે તેવી શક્યતા નકારી શકાતી નથી.આ ઉપરાંત જીએસટી સિવાયના અન્ય વેરાની આવકમાંથી 15 ટકા રકમ મેળવવાની ગણતરી હોઈ શકે છે. ભારત સરકાર દ્વારા ગુજરાતમાંથી જે વિવિધ વેરાની રકમ વસુલાય છે અને તેમાંથી રાજ્યને જે હિસ્સો મળે છે. તે પેટે આશરે 14 ટકા રકમ ગુજરાતને મળે તેવી સંભાવના છે. એવી જ રીતે ભારત સરકાર દરેક રાજ્યોને જે સહાયક અનુદાન આપે છે. તેમાંથી ગુજરાતને તેના બજેટની કુલ આવકની 9 ટકા જેટલી રકમ મળી શકે છે. કરવેરા સિવાયની આવક પેટે કુલ બજેટની 12 ટકા રકમ મળશે.